CELEX: 32021D1028
Language: sk
Date: 2021-06-21 00:00:00
Title: Vykonávacie rozhodnutie Komisie (EÚ) 2021/1028 z 21. júna 2021, ktorým sa prijímajú opatrenia na uplatňovanie nariadenia Európskeho parlamentu a Rady (EÚ) 2018/1240, pokiaľ ide o prístup k údajom v centrálnom systéme ETIAS, ich zmenu, výmaz a predčasný výmaz

24.6.2021   
               
               
                  SK
               
               
                  Úradný vestník Európskej únie
               
               
                  L 224/31
               
            
         VYKONÁVACIE ROZHODNUTIE KOMISIE (EÚ) 2021/1028
         z 21. júna 2021,
         ktorým sa prijímajú opatrenia na uplatňovanie nariadenia Európskeho parlamentu a Rady (EÚ) 2018/1240, pokiaľ ide o prístup k údajom v centrálnom systéme ETIAS, ich zmenu, výmaz a predčasný výmaz
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1240 z 12. septembra 2018, ktorým sa zriaďuje Európsky systém pre cestovné informácie a povolenia (ETIAS) a ktorým sa menia nariadenia (EÚ) č. 1077/2011, (EÚ) č. 515/2014, (EÚ) 2016/399, (EÚ) 2016/1624 a (EÚ) 2017/2226 (1), a najmä na jeho článok 73 ods. 3 tretí pododsek písm. b) body i) a ii),
         keďže:
         
                     (1)
                  
                  
                     Nariadením (EÚ) 2018/1240 sa zriaďuje Európsky systém pre cestovné informácie a povolenia (ETIAS), ktorý sa vzťahuje na štátnych príslušníkov tretích krajín oslobodených od vízovej povinnosti, ktorí chcú vstúpiť na územie členských štátov.
                  
               
                     (2)
                  
                  
                     Pred vývojom informačného systému ETIAS je potrebné prijať opatrenia na jeho technickú realizáciu.
                  
               
                     (3)
                  
                  
                     Opatrenia stanovené v tomto rozhodnutí by mali byť doplnené o technické špecifikácie informačného systému ETIAS. Na základe opatrení stanovených v tomto rozhodnutí by Agentúra Európskej únie na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA) mala byť potom schopná vymedziť návrh fyzickej architektúry informačného systému ETIAS, ako aj technické špecifikácie systému a vyvinúť informačný systém ETIAS.
                  
               
                     (4)
                  
                  
                     Technický vývoj a realizácia informačného systému ETIAS by mali zahŕňať spôsob, akým budú orgány mať prístup k údajom v centrálnom systéme ETIAS, meniť ich a vymazávať.
                  
               
                     (5)
                  
                  
                     Pokiaľ ide o prístup pohraničných orgánov na účely zistenia stavu cestovného povolenia na hraniciach, prístup imigračných orgánov na účely overenia podmienok vstupu alebo pobytu na území členských štátov, prístup centrálnych prístupových bodov na účely presadzovania práva a prístup národných jednotiek ETIAS na vyhľadávanie súborov na účely podpory posúdenia rizík, takýto prístup by sa mal poskytnúť prostredníctvom technického rozhrania umožňujúceho pripojenie národných pohraničných infraštruktúr, centrálnych prístupových bodov, národných systémov imigračných orgánov a ďalších informačných systémov EÚ alebo vnútroštátnych systémov k centrálnemu systému ETIAS. Technické špecifikácie vypracované agentúrou eu-LISA by mali zahŕňať dokument o riadení rozhrania opisujúci technické rozhranie medzi centrálnym systémom ETIAS a inými informačnými systémami EÚ a vnútroštátnymi systémami.
                  
               
                     (6)
                  
                  
                     Od začiatku prevádzky európskeho vyhľadávacieho portálu zriadeného podľa článku 6 nariadenia Európskeho parlamentu a Rady (EÚ) 2019/817 (2) by sa na vyhľadávanie vykonávané pohraničnými orgánmi, imigračnými orgánmi alebo centrálnymi prístupovými bodmi mal používať tento európsky vyhľadávací portál.
                  
               
                     (7)
                  
                  
                     Pokiaľ ide o prístup na účely manuálneho spracúvania žiadostí, a to aj v súvislosti s vydávaním stanovísk národným jednotkám ETIAS Europolom, ako aj o prístup centrálnej jednotky ETIAS a národných jednotiek ETIAS na účely zmien a výmazu údajov, prístup by sa mal udeliť prostredníctvom softvéru navrhnutého na tento účel agentúrou eu-LISA. Uvedený softvér by mal Europol používať aj na požiadanie o prístup k údajom v centrálnom systéme ETIAS na účely presadzovania práva. Mal by sa špecifikovať spôsob, akým centrálna jednotka ETIAS a národné jednotky ETIAS a Europol autentifikujú a získavajú prístup k tomuto softvéru.
                  
               
                     (8)
                  
                  
                     Riadne oprávnení používatelia z centrálnej jednotky ETIAS, národných jednotiek ETIAS a Europolu by sa mali do softvéru prihlasovať pomocou používateľských pracovných profilov. Centrálna jednotka ETIAS, národné jednotky ETIAS a Europol by mali mať možnosť prideľovať používateľom štandardné povolenia, úlohy a pracovné profily alebo prispôsobovať pracovné profily pomocou vopred stanovených úloh a povolení v rámci tohto softvéru, aby sa zohľadnil spôsob, akým Európska agentúra pre pohraničnú a pobrežnú stráž a členské štáty zriadia a budú prevádzkovať centrálnu jednotku ETIAS a národné jednotky ETIAS, a aby sa zohľadnili pracovné metódy Europolu.
                  
               
                     (9)
                  
                  
                     V softvéri by sa mali vopred určiť nekompatibilné prvky medzi vopred stanovenými úlohami a povoleniami, aby používatelia nemohli vytvárať pracovné profily kombinujúce nekompatibilné úlohy a povolenia. Aby bolo možné oddeliť jednotlivé povinnosti a zabrániť tomu, aby používatelia mali vzájomne si odporujúce povinnosti, nemali by sa povolenia súvisiace so spracovaním žiadostí kombinovať s povoleniami súvisiacimi so zmenami a výmazom údajov ani s povoleniami súvisiacimi s odvolacími konaniami.
                  
               
                     (10)
                  
                  
                     V súlade so zásadami ochrany údajov, najmä so špecificky navrhnutou a štandardne určenou ochranou údajov, by používatelia softvéru mali mať možnosť prezerať len tie údaje, ktoré zodpovedajú povoleniam prideleným ich pracovným profilom. To by mohlo viesť k rôznym používateľským zobrazeniam v závislosti od použitého pracovného profilu.
                  
               
                     (11)
                  
                  
                     Softvér by sa mal vyvinúť tak, aby zahŕňal všeobecné funkcie softvéru na podporu centrálnej jednotky ETIAS a národných jednotiek ETIAS pri plnení ich úloh týkajúcich sa prístupu k údajom, ich zmeny a výmazu.
                  
               
                     (12)
                  
                  
                     Softvér by mal zahŕňať aj niekoľko špecifických funkcií na podporu používateľov pri plnení ich úloh týkajúcich sa prístupu k údajom a ich zmeny a pri manuálnom spracúvaní žiadostí, ktoré viedli k pozitívnej lustrácii počas automatizovaného spracúvania žiadostí.
                  
               
                     (13)
                  
                  
                     Medzi uvedenými špecifickými funkciami by malo byť vždy jasné zobrazovanie času ktorý používateľom zostáva na dodržanie príslušných lehôt pridelených pre jednotlivé fázy preskúmania žiadosti stanovené v nariadení (EÚ) 2018/1240.
                  
               
                     (14)
                  
                  
                     Ďalšie špecifické funkcie by mali podporovať národné jednotky ETIAS počas manuálneho spracúvania žiadostí pri posudzovaní rizík. Softvér by mal umožniť extrakciu obmedzených údajov uchovávaných v centrálnom systéme ETIAS, aby sa národným jednotkám ETIAS uľahčilo nahliadanie do iných informačných systémov alebo databáz EÚ [Schengenský informačný systém (SIS), vízový informačný systém (VIS), systém vstup/výstup (EES) alebo Eurodac] alebo do informácií v príslušných vnútroštátnych systémoch v súvislosti s pozitívnymi lustráciami zaznamenanými počas automatizovaného spracúvania žiadostí. Informačný systém ETIAS by sa mal vyvinúť tak, aby umožnil automatické vytváranie súborov a ich dostupnosť na extrakciu národnými jednotkami ETIAS pri manuálnom posudzovaní žiadostí v súlade s článkom 26 alebo článkom 28 nariadenia (EÚ) 2018/1240. Je potrebné identifikovať tie funkcie a prvky údajov, ktoré by sa mali automaticky pripraviť ako súčasť súborov v závislosti od pozitívnej lustrácie dosiahnutej počas automatizovaného spracúvania žiadostí. Okrem toho je potrebné, aby mal softvér špecifické funkcie umožňujúce extrakciu údajov v kontexte vnútroštátnych odvolacích konaní a nahrávanie výsledkov posúdení rizík, ako aj zaznamenávanie údajov týkajúcich sa vnútroštátnych odvolacích konaní. Špecifické funkcie softvéru pre nahrávanie výsledkov posúdení rizík by nemali umožňovať nahratie odôvodnenia rozhodnutia o udelení alebo zamietnutí cestovného povolenia.
                  
               
                     (15)
                  
                  
                     Agentúra eu-LISA by mala členským štátom prideliť prístupové oprávnenia, ktoré im umožnia zriadiť jednu alebo viacero úloh alebo používateľských pracovných profilov pre riadne oprávnených zamestnancov centrálnych prístupových bodov a pohraničných a imigračných orgánov.
                  
               
                     (16)
                  
                  
                     Vzhľadom na existujúcu povinnosť vyplývajúcu z nariadenia Európskeho parlamentu a Rady (EÚ) 2018/1725 (3) by Európska agentúra pre pohraničnú a pobrežnú stráž konajúca ako prevádzkovateľ v súlade s článkom 3 bodom 8 uvedeného nariadenia a agentúra eu-LISA konajúca ako prevádzkovateľ v súvislosti s riadením informačnej bezpečnosti centrálneho systému ETIAS mali vykonať posúdenie vplyvu plánovaných spracovateľských operácií na ochranu osobných údajov podľa článku 39 nariadenia (EÚ) 2018/1725.
                  
               
                     (17)
                  
                  
                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastnilo na prijatí nariadenia (EÚ) 2018/1240, nie je ním viazané ani nepodlieha jeho uplatňovaniu. Avšak vzhľadom na to, že nariadenie (EÚ) 2018/1240 predstavuje vývoj schengenského acquis, Dánsko v súlade s článkom 4 uvedeného protokolu 21. decembra 2018 oznámilo svoje rozhodnutie transponovať nariadenie (EÚ) 2018/1240 do svojho vnútroštátneho práva.
                  
               
                     (18)
                  
                  
                     Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje a ktoré nepatria do rozsahu pôsobnosti rozhodnutia Rady 2002/192/ES (4); Írsko sa nezúčastňuje na jeho prijatí, nie je ním viazané ani nepodlieha jeho uplatňovaniu.
                  
               
                     (19)
                  
                  
                     Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a vývoji schengenského acquis (5), ktoré patria do oblasti uvedenej v článku 1 bode A rozhodnutia Rady 1999/437/ES (6).
                  
               
                     (20)
                  
                  
                     Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (7), ktoré patria do oblasti uvedenej v článku 1 bode A rozhodnutia Rady 1999/437/ES v spojení s článkom 3 rozhodnutia Rady 2008/146/ES (8).
                  
               
                     (21)
                  
                  
                     Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (9), ktoré patria do oblasti uvedenej v článku 1 bode A rozhodnutia Rady 1999/437/ES v spojení s článkom 3 rozhodnutia Rady 2011/350/EÚ (10).
                  
               
                     (22)
                  
                  
                     Pokiaľ ide o Cyprus, Bulharsko a Rumunsko a Chorvátsko, toto rozhodnutie predstavuje akt, ktorý je založený na schengenskom acquis alebo s ním inak súvisí, v zmysle článku 3 ods. 1 aktu o pristúpení z roku 2003, článku 4 ods. 1 aktu o pristúpení z roku 2005 a článku 4 ods. 1 aktu o pristúpení z roku 2011.
                  
               
                     (23)
                  
                  
                     S európskym dozorným úradníkom pre ochranu údajov sa konzultovalo v súlade s článkom 42 ods. 1 nariadenia (EÚ) 2018/1725 a európsky dozorný úradník pre ochranu údajov 22. januára 2021 vydal stanovisko.
                  
               
                     (24)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre inteligentné hranice (ETIAS),
                  
               PRIJALA TOTO ROZHODNUTIE:
         KAPITOLA I
         
            VŠEOBECNÉ USTANOVENIA
         
         
            Článok 1
            Predmet úpravy
            Týmto rozhodnutím sa stanovujú opatrenia na uplatňovanie nariadenia (EÚ) 2018/1240, pokiaľ ide o:
            
                        1.
                     
                     
                        prístup k údajom v súlade s článkami 22 až 29, článkami 33 až 44 a článkami 47 až 53 uvedeného nariadenia;
                     
                  
                        2.
                     
                     
                        zmeny, výmaz a predčasný výmaz údajov v súlade s článkom 55 uvedeného nariadenia.
                     
                  
         
            Článok 2
            Vymedzenie pojmov
            Na účely tohto rozhodnutia sa uplatňujú tieto vymedzenia pojmov:
            
                        a)
                     
                     
                        „úloha“ je súbor povolení súvisiacich s konkrétnym účelom spracúvania údajov v Európskom systéme pre cestovné informácie a povolenia (ETIAS);
                     
                  
                        b)
                     
                     
                        „pracovný profil“ je jedna alebo viac pracovných funkcií, ktoré sa vzťahujú na jednu alebo viac úloh;
                     
                  
                        c)
                     
                     
                        „používateľ“ je riadne oprávnený zamestnanec centrálnej jednotky ETIAS, národnej jednotky ETIAS, Europolu alebo centrálneho prístupového bodu, ako aj pohraničné alebo imigračné orgány s prístupovými oprávneniami pridelenými s jednou alebo viacerými úlohami alebo pracovnými profilmi;
                     
                  
                        d)
                     
                     
                        „povolenie“ je právo vykonávať operáciu spracovania údajov.
                     
                  
         KAPITOLA II
         
            USTANOVENIA O SOFTVÉRI
         
         
            Článok 3
            Autentifikačný systém a riadenie prístupu
            
               1.   S výnimkou prístupu k záznamom z kontrolného zoznamu, ktorý sa realizuje v súlade s vykonávacím rozhodnutím Komisie, ktorým sa stanovujú opatrenia na uplatňovanie nariadenia Európskeho parlamentu a Rady (EÚ) 2018/1240, pokiaľ ide o technickú špecifikáciu kontrolného zoznamu systému ETIAS a nástroja na posúdenie vplyvu (11), majú používatelia z centrálnej jednotky ETIAS, národných jednotiek ETIAS a Europolu prístup k údajom uchovávaným v centrálnom systéme ETIAS prostredníctvom softvéru uvedeného v článku 6 ods. 2 písm. m) nariadenia (EÚ) 2018/1240 (ďalej len „softvér“).
            
            
               2.   Pri vývoji softvéru agentúra eu-LISA:
               
                           a)
                        
                        
                           zavedie autentifikačný systém na prihlásenie sa do softvéru;
                        
                     
                           b)
                        
                        
                           sprístupní štandardné povolenia, úlohy a pracovné profily centrálnej jednotke ETIAS, národným jednotkám ETIAS a Europolu.
                        
                     
            
               3.   Softvér poskytne centrálnej jednotke ETIAS, národným jednotkám ETIAS a Europolu technické prostriedky na to, aby mohli:
               
                           a)
                        
                        
                           vytvárať nové úlohy a meniť alebo vymazať existujúce úlohy;
                        
                     
                           b)
                        
                        
                           vytvoriť prístupové oprávnenia, ktoré používateľom umožnia vykonávať operácie spracúvania údajov v súlade s pridelenými úlohami;
                        
                     
                           c)
                        
                        
                           v rámci svojich organizácií regulovať prideľovanie štandardných úloh používateľom a ich riadenie.
                        
                     
            
               4.   Úlohy vytvorené alebo zmenené centrálnou jednotkou ETIAS sú viditeľné len pre centrálnu jednotku ETIAS, úlohy vytvorené alebo zmenené národnými jednotkami ETIAS sú viditeľné len pre národné jednotky ETIAS a úlohy vytvorené alebo zmenené Europolom sú viditeľné len pre Europol.
            
            
               5.   Softvér znemožňuje prideľovať používateľom nekompatibilné úlohy. Zabezpečuje, aby používatelia, ktorí majú niekoľko pracovných profilov, mohli v danom okamihu používať vždy iba jeden pracovný profil a aby mohli prepínať medzi pracovnými profilmi bez toho, aby sa museli odhlásiť.
            
            
               6.   Centrálna jednotka ETIAS, národné jednotky ETIAS a Europol zodpovedajú za prideľovanie pracovných profilov prostredníctvom softvéru používateľom v rámci svojej organizácie. Každý pracovný profil, úloha alebo povolenie môžu byť pridelené viacerým používateľom v rámci tej istej organizácie.
            
            
               7.   Používatelia môžu používať pseudonymy. Tieto pseudonymy musia byť vysledovateľné k oficiálnym totožnostiam používateľov na vnútroštátnej úrovni alebo v rámci Europolu.
            
            
               8.   Systém autentifikácie a štandardné povolenia, úlohy a pracovné profily uvedené v odseku 2 a znemožnenie prideľovať nekompatibilné úlohy uvedené v odseku 4 tohto článku, sú súčasťou technických špecifikácií stanovených v článku 73 ods. 3 nariadenia (EÚ) 2018/1240.
            
         
         
            Článok 4
            Všeobecné funkcie softvéru
            
               1.   Softvér má aspoň tieto funkcie na podporu používateľov na účely prístupu k údajom, ich zmien a výmazu:
               
                           a)
                        
                        
                           možnosť používať vopred stanovený súbor filtrov na nastavenie zobrazenia údajov pre každý pracovný profil prihlásený do softvéru;
                        
                     
                           b)
                        
                        
                           automatické ukladanie údajov doplnených do súboru žiadosti alebo prípadne návrhov na zmeny údajov v súbore žiadosti a odhlásenie používateľa po vopred stanovenom období nečinnosti;
                        
                     
                           c)
                        
                        
                           možnosť blokovať prístup k pozitívnej lustrácii zo strany iného používateľa na obmedzený čas vrátane označenia takýchto zablokovaných pozitívnych lustrácií viditeľného pre iných používateľov;
                        
                     
                           d)
                        
                        
                           možnosť uložiť dosiahnutú fázu spracovania žiadosti centrálnou jednotkou ETIAS alebo národnými jednotkami ETIAS;
                        
                     
                           e)
                        
                        
                           možnosť kedykoľvek označiť a zaznamenať možnú nesprávnosť údajov alebo ich spracovania v rozpore s nariadením (EÚ) 2018/1240 centrálnou jednotkou ETIAS alebo národnými jednotkami ETIAS;
                        
                     
                           f)
                        
                        
                           umožnenie komunikácie a výmeny informácií medzi používateľmi z centrálnej jednotky ETIAS, národných jednotiek ETIAS a Europolu;
                        
                     
                           g)
                        
                        
                           automatické vymazanie dočasných poznámok uvedených v článku 5 ods. 1 písm. f) tohto rozhodnutia v okamihu, keď centrálna jednotka ETIAS a národné jednotky ETIAS dokončia manuálne spracovanie;
                        
                     
                           h)
                        
                        
                           zabrániť tomu, aby dočasné poznámky uvedené v článku 5 ods. 1 písm. f) tohto rozhodnutia boli viditeľné pre používateľov, ktorí nie sú z tej istej jednotky alebo Europolu;
                        
                     
                           i)
                        
                        
                           umožniť centrálnej jednotke ETIAS spracúvať žiadosti Europolu uvedené v článku 5 ods. 1 písm. m) tohto rozhodnutia;
                        
                     
                           j)
                        
                        
                           možnosť uľahčiť vyhľadávanie údajov, ak o to dotknuté osoby požiadajú, vrátane vzorov na odpoveď dotknutým osobám s prípadným prehľadom zmien vykonaných v údajoch, výberom osobných údajov alebo odôvodneniami uvedenými v článku 64 ods. 3 a 4 nariadenia (EÚ) 2018/1240;
                        
                     
                           k)
                        
                        
                           ak sa cestovné povolenie zmení na základe žiadosti držiteľa povolenia v súlade s článkom 64 nariadenia (EÚ) 2018/1240, možnosť pre používateľov informovať držiteľa cestovného povolenia o tom, že bolo vydané zmenené cestovné povolenie.
                        
                     
            
               2.   Agentúra eu-LISA opíše podrobnosti o všeobecných softvérových funkciách v technických špecifikáciách uvedených v článku 73 ods. 3 nariadenia (EÚ) 2018/1240.
            
         
         
            Článok 5
            Špecifické funkcie softvéru
            
               1.   Softvér má na podporu používateľov pri prístupe k údajom v súlade s kapitolami III, IV a VI nariadenia (EÚ) 2018/1240 aspoň tieto špecifické funkcie:
               
                           a)
                        
                        
                           funkcia zobrazovania súborov žiadostí na základe času zostávajúceho do ďalšieho kroku manuálneho spracovania ako predvoleného zobrazenia a iné filtre, ktoré sú k dispozícii na používateľsky individuálne nastavenie zobrazenia súborov žiadostí:
                           
                                       i)
                                    
                                    
                                       čas vstupu do fázy manuálneho spracovania;
                                    
                                 
                                       ii)
                                    
                                    
                                       akékoľvek potrebné žiadosti o konzultáciu a čas zostávajúci do uplynutia lehoty na predloženie stanovísk (štandardne zaradené počnúc tými žiadosťami o konzultáciu, v prípade ktorých do uplynutia lehoty zostáva najmenej času);
                                    
                                 
                                       iii)
                                    
                                    
                                       ďalší krok manuálneho spracovania, ktorý má vykonať národná jednotka ETIAS, ktorá bola konzultovaná alebo je zodpovedná za žiadosť;
                                    
                                 
                                       iv)
                                    
                                    
                                       druh pozitívnej lustrácie alebo otázky o súvislostiach, ktoré viedli k manuálnemu spracovaniu;
                                    
                                 
                                       v)
                                    
                                    
                                       druh žiadosti (t. j. humanitárne dôvody alebo medzinárodné záväzky, alebo bežná žiadosť);
                                    
                                 
                                       vi)
                                    
                                    
                                       žiadosti označené ako žiadosti, ktorým sa má venovať osobitná pozornosť alebo ktoré majú byť spracované ad hoc;
                                    
                                 
                                       vii)
                                    
                                    
                                       v prípade národnej jednotky ETIAS zodpovedného členského štátu druh stanoviska konzultovaných národných jednotiek ETIAS alebo Europolu vrátane údaja o tom, či bolo doručené v stanovenej lehote;
                                    
                                 
                     
                           b)
                        
                        
                           funkcia na výpočet a jasné zobrazenie zostávajúceho času, ako aj upozornenia na lehoty pre manuálne spracovanie žiadostí, a to vrátane prípadov, keď sú konzultované národné jednotky ETIAS alebo Europol;
                        
                     
                           c)
                        
                        
                           funkcia, ktorá centrálnej jednotke ETIAS, národným jednotkám ETIAS a Europolu poskytuje grafické rozhranie (dashboard) poskytujúce prehľad o aktuálnom stave operácií súvisiacich s manuálnym spracúvaním;
                        
                     
                           d)
                        
                        
                           funkcia umožňujúca označiť žiadosť, aby sa jej venovala osobitná pozornosť alebo aby bola spracovaná ad hoc;
                        
                     
                           e)
                        
                        
                           funkcia umožňujúca požiadať o oznámenie rozhodnutia prijatého národnou jednotkou ETIAS zodpovedného členského štátu, pokiaľ ide o žiadosť, v súvislosti s ktorou sa uskutočnili konzultácie s národnou jednotkou ETIAS;
                        
                     
                           f)
                        
                        
                           funkcia umožňujúca centrálnej jednotke ETIAS a národným jednotkám ETIAS doplniť alebo vymazať dočasné poznámky v súbore žiadosti;
                        
                     
                           g)
                        
                        
                           funkcie na podporu národných jednotiek ETIAS pri manuálnom spracúvaní žiadostí podľa článkov 26 a 28 nariadenia (EÚ) 2018/1240, a to:
                           
                                       i)
                                    
                                    
                                       v prípade pozitívnych lustrácií uvedených v článku 26 ods. 3 nariadenia (EÚ) 2018/1240 funkcia, ktorou sa automaticky sprístupní súbor na extrakciu s týmito údajmi zo súboru žiadosti: „priezvisko“, „meno (mená)“, „rodné priezvisko“, „dátum narodenia“, „miesto narodenia“, „súčasná štátna príslušnosť“, „krajina narodenia“, „druh a číslo cestovného dokladu a krajina, kde bol vydaný“, pričom účelom je umožniť vyhľadať záznam, súbor alebo upozornene, ktoré viedlo k pozitívnej lustrácii v informačných systémoch EÚ, v ktorých sa vyhľadávalo, a ak sú vo vnútroštátnom systéme alebo databáze uložené dodatočné informácie týkajúce sa pozitívnej lustrácie v informačnom systéme EÚ uvedenom v danom článku, umožniť konzultovať uvedený vnútroštátny systém alebo databázu na účely podpory posúdenia rizík určených v danom odseku;
                                    
                                 
                                       ii)
                                    
                                    
                                       v prípade pozitívnych lustrácií uvedených v článku 26 ods. 4 nariadenia (EÚ) 2018/1240 funkcia, ktorou sa automaticky sprístupní súbor na extrakciu s týmito údajmi zo súboru žiadosti: odpovede poskytnuté žiadateľom podľa článku 17 ods. 4 a 6 uvedeného nariadenia, „priezvisko“, „meno (mená)“, „rodné priezvisko“, „dátum narodenia“, „miesto narodenia“, „súčasná štátna príslušnosť“, „krajina narodenia, „druh a číslo cestovného dokladu a krajina, kde bol vydaný“, pričom účelom je umožniť vyhľadať v príslušných vnútroštátnych systémoch alebo databázach informácie týkajúce sa pozitívnej lustrácie a podporiť posúdenie rizík určených v danom odseku;
                                    
                                 
                                       iii)
                                    
                                    
                                       v prípade pozitívnych lustrácií uvedených v článku 26 ods. 5 nariadenia (EÚ) 2018/1240 funkcia, ktorou sa automaticky sprístupní súbor na extrakciu s týmito údajmi zo súboru žiadosti: „priezvisko“, „meno (mená)“, „rodné priezvisko“, „dátum narodenia“, „miesto narodenia“, „súčasná štátna príslušnosť“, „krajina narodenia“, „druh a číslo cestovného dokladu a krajina, kde bol vydaný“ a „národný identifikátor“ záznamu v kontrolnom zozname, pričom účelom je umožniť vyhľadať v príslušných vnútroštátnych systémoch alebo databázach informácie týkajúce sa pozitívnej lustrácie a podporiť posúdenie rizika určeného v danom odseku;
                                    
                                 
                                       iv)
                                    
                                    
                                       v prípade pozitívnych lustrácií uvedených v článku 26 ods. 6 nariadenia (EÚ) 2018/1240 funkcia, ktorou sa automaticky sprístupní súbor na extrakciu s týmito údajmi zo súboru žiadosti: „priezvisko“, „meno (mená)“, „rodné priezvisko“, „dátum narodenia“, „miesto narodenia“, „súčasná štátna príslušnosť“, „krajina narodenia“, „druh a číslo cestovného dokladu a krajina, kde bol vydaný“, pričom účelom je umožniť vyhľadať v príslušných vnútroštátnych systémoch alebo databázach informácie týkajúce sa pozitívnej lustrácie a podporiť posúdenie rizík určených v danom odseku;
                                    
                                 
                                       v)
                                    
                                    
                                       funkcia umožňujúca používateľom z národných jednotiek ETIAS nahrať výsledok posúdenia rizík uvedených v článku 26 ods. 7 druhom pododseku nariadenia (EÚ) 2018/1240;
                                    
                                 
                     
                           h)
                        
                        
                           funkcia umožňujúca extrakciu príslušných údajov požadovaných pre vnútroštátne odvolacie konania, ak sa takéto konania začali, a zaznamenanie do centrálneho systému ETIAS, že sa odvolacie konanie začalo, spolu so zodpovedajúcimi vnútroštátnymi referenčnými číslami odvolacieho konania a s výsledkom tohto konania;
                        
                     
                           i)
                        
                        
                           funkcia umožňujúca extrakciu dodatočných informácií alebo dokumentov uvedených v článku 27 ods. 2 a 8 nariadenia (EÚ) 2018/1240 a nahratie a uchovávanie prekladov uvedených dokumentov v súbore žiadosti;
                        
                     
                           j)
                        
                        
                           funkcia umožňujúca sledovanie vývoja situácie, pokiaľ ide o výsledok vnútroštátnych odvolaní podľa článku 37 ods. 3, článku 40 ods. 3 a článku 41 ods. 7 nariadenia (EÚ) 2018/1240, vrátane zmeny alebo výmazu údajov v centrálnom systéme ETIAS alebo prípadne vydania nového cestovného povolenia;
                        
                     
                           k)
                        
                        
                           funkcia na prideľovanie súborov žiadostí a obmedzenie alebo umožnenie ich viditeľnosti pre konkrétnych používateľov v rámci tej istej národnej jednotky ETIAS alebo v rámci centrálnej jednotky ETIAS s cieľom umožniť koordináciu medzi používateľmi;
                        
                     
                           l)
                        
                        
                           funkcia umožňujúca Europolu extrahovať údaje, ktoré mu zaslala centrálna jednotka ETIAS, ako sa uvádza v článku 29 ods. 2 nariadenia (EÚ) 2018/1240;
                        
                     
                           m)
                        
                        
                           funkcia umožňujúca centrálnej jednotke ETIAS mať prístup do centrálneho systému ETIAS na účely spracovania žiadostí Europolu o nahliadnutie do údajov uchovávaných v centrálnom systéme ETIAS bez zobrazenia parametrov vyhľadávania žiadosti Europolu alebo výsledkov tohto vyhľadávania sa a oznámiť Europolu prenos údajov podľa článku 53 nariadenia (EÚ) 2018/1240;
                        
                     
                           n)
                        
                        
                           funkcia umožňujúca Europolu extrahovať súbor obsahujúci údaje vyplývajúce zo žiadosti o nahliadnutie uvedenej v písmene m);
                        
                     
                           o)
                        
                        
                           funkcia prideľovania žiadostí o konzultáciu konkrétnym používateľom v rámci Europolu;
                        
                     
                           p)
                        
                        
                           funkcia umožňujúca používateľom z centrálnej jednotky ETIAS alebo z národných jednotiek ETIAS pracovať súčasne na rôznych pozitívnych lustráciách v rámci toho istého súboru žiadosti a koordinovať konsolidáciu stanoviska v prípadoch, keď sa pre danú jednotku v jednom súbore žiadosti zistí viac ako jedna pozitívna lustrácia;
                        
                     
                           q)
                        
                        
                           funkcia, ktorou sa zabezpečí, aby na tej istej pozitívnej lustrácii v súbore žiadosti mohol pracovať iba jeden používateľ v rámci centrálnej jednotky ETIAS alebo národnej jednotky ETIAS;
                        
                     
                           r)
                        
                        
                           funkcia umožňujúca manuálne vyhľadať udelené cestovné povolenie na účely jeho zrušenia a odvolania.
                        
                     
            
               2.   Funkcia uvedená v písmene q) umožňuje používateľom zobraziť pozitívne lustrácie, na ktorých nie je v danom čase možné pracovať. Používatelia s náležitými prístupovými oprávneniami majú možnosť kedykoľvek nahliadnuť do obsahu pozitívnej lustrácie.
            
            
               3.   Agentúra eu-LISA opíše podrobnosti o špecifických funkciách softvéru uvedených v odseku 1, formát údajov v extrahovaných súboroch uvedených v odseku 1 písm. g), l), m) a n) tohto článku a technický prístup k uchovávaniu záznamov o všetkých operáciách spracúvania údajov uvedených v článku 26 ods. 7 nariadenia (EÚ) 2018/1240 v technických špecifikáciách stanovených v článku 73 ods. 3 uvedeného nariadenia.
            
         
         KAPITOLA III
         
            PRÍSTUP K ÚDAJOM, ICH ZMENA, VÝMAZ A PREDČASNÝ VÝMAZ
         
         
            Článok 6
            Prístup k údajom, ich zmena, výmaz a predčasný výmaz na účely článku 55 nariadenia (EÚ) 2018/1240
            
               1.   Na účely článku 55 nariadenia (EÚ) 2018/1240 softvér umožňuje centrálnej jednotke ETIAS alebo národným jednotkám ETIAS vyhľadávať údaje uchovávané v centrálnom systéme ETIAS. K dispozícii sú tieto vyhľadávacie polia:
               
                           a)
                        
                        
                           priezvisko;
                        
                     
                           b)
                        
                        
                           meno (mená);
                        
                     
                           c)
                        
                        
                           typ a číslo cestovného dokladu a trojmiestny kód krajiny, v ktorej bol tento cestovný doklad vydaný;
                        
                     
                           d)
                        
                        
                           číslo žiadosti;
                        
                     
                           e)
                        
                        
                           štátna príslušnosť alebo štátne príslušnosti;
                        
                     
                           f)
                        
                        
                           dátum narodenia;
                        
                     
                           g)
                        
                        
                           pohlavie;
                        
                     
                           h)
                        
                        
                           obdobie
                        
                     
            
               2.   S cieľom uľahčiť vyhľadávanie súboru žiadosti softvér umožňuje používateľom vyhľadávať na základe údajov zodpovedajúcich vyhľadávacím poliam uvedeným v odseku 1 písm. c) alebo d) tohto článku.
            
            
               3.   Ak údaje uvedené v odseku 1 písm. c) alebo d) nie sú k dispozícii, softvér umožňuje používateľom vyhľadávať na základe údajov zodpovedajúcich vyhľadávacím poliam uvedeným v odseku 1 písm. a), b), e), f), g) a h). Softvér umožňuje používateľom vyhľadávať v prípadoch, keď chýbajú údaje zodpovedajúce jednému z vyhľadávacích polí uvedených v písmenách b), e), g). Poskytnutie údajov zodpovedajúcich vyhľadávaciemu poľu uvedenému v písmene h) je nepovinné.
            
            
               4.   Na vyhľadávanie vykonávané v súlade s odsekom 2 sa vzťahujú tieto pravidlá:
               
                           a)
                        
                        
                           v prípade vyhľadávacích polí uvedených v ods. 1 písm. c) a d) sa vyhľadávanie realizuje v režime presnej zhody
                        
                     
                           b)
                        
                        
                           v prípade všetkých ostatných vyhľadávacích polí uvedených v odseku 1 sa vyhľadávanie realizuje v režime rozšírenej zhody.
                        
                     
            
               5.   Súbor žiadosti sa zobrazí spolu so všetkými prepojenými súbormi žiadostí a v súlade s povoleniami a úlohami vymedzenými pre používateľov.
            
            
               6.   Na účely výmazu súborov žiadostí podľa článku 55 ods. 5 nariadenia (EÚ) 2018/1240 musí funkcia softvéru umožniť používateľom národných jednotiek ETIAS vyhľadať a získať niekoľko súborov žiadostí naraz. Softvér umožní orgánom uvedeným v článku 55 ods. 5 uvedeného nariadenia sprístupniť národným jednotkám ETIAS na použitie štruktúrované informácie obsahujúce vyhľadávacie polia uvedené v odseku 1 tohto článku. Odseky 2 a 3 tohto článku sa uplatňujú mutatis mutandis na tieto vyhľadávania.
            
            
               7.   Predtým, ako sa v centrálnom systéme ETIAS zaznamenajú akékoľvek zmeny podľa článku 55 nariadenia (EÚ) 2018/1240, softvér vyzve používateľa, aby zmenu alebo výmaz potvrdil zadaním svojich používateľských údajov.
            
         
         KAPITOLA IV
         
            PRÍSTUP K ÚDAJOM NA ÚČELY PRESADZOVANIA PRÁVA
         
         
            Článok 7
            Prístup Europolu k údajom
            
               1.   Žiadosti Europolu o prístup podľa článku 53 nariadenia (EÚ) 2018/1240 sa predložia prostredníctvom softvéru.
            
            
               2.   Europol vyplní formulár s údajmi uvedenými v článku 52 ods. 2 a 3 nariadenia (EÚ) 2018/1240 v súlade s článkom 53 uvedeného nariadenia. Europol určí, ktoré údaje sa môžu prípadne vyhľadávať v režime rozšírenej zhody.
            
            
               3.   Špecializovaná jednotka Europolu zodpovedná za predchádzajúce overenie žiadostí uvedená v článku 53 ods. 3 nariadenia (EÚ) 2018/1240 zahrnie do žiadosti svoje posúdenie toho, či žiadosť spĺňa všetky podmienky stanovené v odseku 2 uvedeného článku. Ak toto posúdenie nie je zahrnuté, predloženie žiadosti centrálnej jednotke ETIAS bude technicky nemožné.
            
            
               4.   Centrálny systém ETIAS automaticky zabráni prístupu k údajom uvedeným v článku 17 ods. 2 písm. h) nariadenia (EÚ) 2018/1240. Centrálny systém ETIAS takisto automaticky zabráni prístupu k údajom uvedeným v článku 17 ods. 2 písm. i) a článku 17 ods. 4 písm. a), b) a c) nariadenia (EÚ) 2018/1240, ak špecializovaná jednotka Europolu neuviedla, že boli poskytnuté a overené príslušné odôvodnenia požadované podľa článku 53 ods. 1 uvedeného nariadenia. Špecializovaná jednotka Europolu v žiadosti uvedie, že sa vykonali potrebné overenia.
            
         
         
            Článok 8
            Prístup centrálnych prístupových bodov k údajom
            
               1.   Centrálne prístupové body vyhľadávajú v centrálnom systéme ETIAS na základe údajov uvedených v článku 52 ods. 2 a 3 nariadenia (EÚ) 2018/1240 prostredníctvom európskeho vyhľadávacieho portálu zriadeného podľa článku 6 nariadenia (EÚ) 2019/817. Údaje uvedené v článku 52 ods. 2 a 3 nariadenia (EÚ) 2018/1240 možno vyhľadávať v režime rozšírenej zhody.
            
            
               2.   Kým bude európsky vyhľadávací portál pripravený na používanie zo strany centrálnych prístupových bodov, vyhľadávanie sa vykonáva priamo prostredníctvom centrálneho systému ETIAS.
            
            
               3.   Ak bola doručená žiadosť od operačnej jednotky určených orgánov, centrálny prístupový bod overí, či sú splnené podmienky uvedené v článku 52 ods. 1 nariadenia (EÚ) 2018/1240 a splnenie týchto podmienok potvrdí.
            
            
               4.   Centrálny prístupový bod prípadne overí v súlade s článkom 51 nariadenia (EÚ) 2018/1240, či je prístup k údajom uvedeným v článku 17 ods. 2 písm. i) a článku 17 ods. 4 písm. a), b) a c) uvedeného nariadenia odôvodnený a túto skutočnosť potvrdí.
            
            
               5.   Ak centrálny prístupový bod realizuje prístup do centrálneho systému ETIAS, centrálny systém ETIAS automaticky zabráni prístupu k údajom uvedeným v článku 17 ods. 2 písm. h) nariadenia (EÚ) 2018/1240.
               Centrálny systém ETIAS vyhľadáva údaje uvedené v článku 17 ods. 2 písm. i) a článku 17 ods. 4 písm. a), b) a c) nariadenia (EÚ) 2018/1240 len vtedy, ak centrálny prístupový bod potvrdil, že prístup k týmto údajom je odôvodnený podľa odseku 4 tohto článku.
               Odchylne od odseku 3 tohto článku centrálne prístupové body musia mať vo výnimočných prípadoch možnosť uviesť, že žiadosť sa týka naliehavého prípadu, a musia byť schopné bezodkladne spracovať žiadosť operačnej jednotky určených orgánov. Overenia a potvrdenia stanovené v odsekoch 3 a 4 tohto článku sa v súlade s článkom 51 ods. 4 nariadenia (EÚ) 2018/1240 vykonávajú následne.
            
         
         KAPITOLA V
         
            PRÍSTUP POHRANIČNÝCH A IMIGRAČNÝCH ORGÁNOV K ÚDAJOM NA ÚČELY OVEROVANIA
         
         
            Článok 9
            Prístup pohraničných orgánov na vonkajších hraniciach k údajom
            
               1.   Pohraničné orgány majú prístup do centrálneho systému ETIAS na účely nahliadnutia do údajov potrebných na plnenie svojich povinností.
               Pohraničné orgány majú prístup s cieľom vyhľadávať v centrálnom systéme ETIAS na základe týchto údajov strojovo čitateľnej zóny cestovného dokladu:
               
                           a)
                        
                        
                           priezvisko; meno alebo mená;
                        
                     
                           b)
                        
                        
                           dátum narodenia; pohlavie; štátna príslušnosť alebo štátne príslušnosti;
                        
                     
                           c)
                        
                        
                           typ a číslo cestovného dokladu a trojmiestny kód krajiny, v ktorej bol tento cestovný doklad vydaný;
                        
                     
                           d)
                        
                        
                           dátum skončenia platnosti cestovného dokladu.
                        
                     Na začatie vyhľadávania sa použijú všetky údaje uvedené v druhom pododseku. Údaje uvedené v písmene a) možno vyhľadávať v režime rozšírenej zhody, zatiaľ čo ostatné údaje sa vyhľadávajú v režime presnej zhody.
            
            
               2.   Vyhľadávaním s použitím údajov uvedených v odseku 1 tohto článku sa získajú údaje uvedené v článku 47 ods. 2 písm. a) až d) nariadenia (EÚ) 2018/1240.
            
            
               3.   V súlade s článkom 47 ods. 4 nariadenia (EÚ) 2018/1240 sú pohraničné orgány schopné realizovať prístup do centrálneho systému ETIAS na účely nahliadnutia do dodatočných informácií, ktoré boli doplnené do súboru žiadosti v súlade s článkom 39 ods. 1 písm. e) alebo článkom 44 ods. 6 písm. f) uvedeného nariadenia. Na tento účel majú pohraničné orgány prístup prostredníctvom európskeho vyhľadávacieho portálu s cieľom vyhľadávať v centrálnom systéme ETIAS s použitím údajov uvedených v odseku 1 druhom pododseku tohto článku.
               Kým bude európsky vyhľadávací portál pripravený na používanie zo strany pohraničných orgánov, vyhľadávanie sa vykonáva priamo v centrálnom systéme ETIAS.
            
            
               4.   Vyhľadávaním v súlade s odsekom 3 tohto článku sa získajú údaje uvedené v článku 39 ods. 1 písm. e) alebo článku 44 ods. 6 písm. f) nariadenia (EÚ) 2018/1240.
            
         
         
            Článok 10
            Prístup imigračných orgánov k údajom
            
               1.   Imigračné orgány majú prístup prostredníctvom európskeho vyhľadávacieho portálu s cieľom vyhľadávať v centrálnom systéme ETIAS na účely kontroly alebo overenia toho, či sú splnené podmienky vstupu na územie členských štátov alebo pobytu na území členských štátov, a na účely prijatia príslušných súvisiacich opatrení. Podľa článku 49 ods. 1 nariadenia (EÚ) 2018/1240 majú imigračné orgány prístup s cieľom vyhľadávať v centrálnom systéme ETIAS na základe údajov uvedených v článku 17 ods. 2 písm. a) až e) uvedeného nariadenia.
               Možno použiť akúkoľvek kombináciu údajov uvedených v článku 17 ods. 2 písm. a) až e) nariadenia (EÚ) 2018/1240, pokiaľ sa použijú údaje uvedené v článku 17 ods. 2 písm. a) uvedeného nariadenia. Uvedené vyhľadávania sa môžu vykonávať v režime rozšírenej zhody.
               Kým bude európsky vyhľadávací portál pripravený na používanie zo strany imigračných orgánov, vyhľadávanie sa vykonáva priamo v centrálnom systéme ETIAS.
            
            
               2.   Vyhľadávaním vykonaným v súlade s odsekom 1 tohto článku sa získajú údaje uvedené v článku 49 ods. 3 nariadenia (EÚ) 2018/1240.
            
            
               3.   Imigračné orgány majú prístup do centrálneho systému ETIAS aj na účely návratu, a to za podmienok stanovených v článku 65 ods. 3 nariadenia (EÚ) 2018/1240.
               Imigračné orgány majú prístup s cieľom vyhľadávať v centrálnom systéme ETIAS na základe údajov uvedených v odseku 1 tohto článku.
               Možno použiť akúkoľvek kombináciu údajov uvedených v odseku 1 tohto článku, pokiaľ sa použijú údaje uvedené v článku 17 ods. 2 písm. a) nariadenia (EÚ) 2018/1240.
            
            
               4.   Vyhľadávaním vykonaným v súlade s odsekmi 1 a 3 tohto článku sa získajú údaje uvedené v článku 65 ods. 3 treťom pododseku nariadenia (EÚ) 2018/1240. Údaje uvedené v článku 17 ods. 2 písm. k) uvedeného nariadenia sa získajú len vtedy, ak sa pri vyhľadávaní použil údaj „dátum narodenia“.
            
         
         
            Článok 11
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 21. júna 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 236, 19.9.2018, s. 1.
         
            (2)  Nariadenie Európskeho parlamentu a Rady (EÚ) 2019/817 z 20. mája 2019 o stanovení rámca pre interoperabilitu medzi informačnými systémami EÚ v oblasti hraníc a víz a o zmene nariadení Európskeho parlamentu a Rady (ES) č. 767/2008, (EÚ) 2016/399, (EÚ) 2017/2226, (EÚ) 2018/1240, (EÚ) 2018/1726 a (EÚ) 2018/1861 a rozhodnutí Rady 2004/512/ES a 2008/633/SVV (Ú. v. EÚ L 135, 22.5.2019, s. 27).
         
            (3)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
         
            (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).
         
            (5)  Ú. v. ES L 176, 10.7.1999, s. 36.
         
            (6)  Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis (Ú. v. ES L 176, 10.7.1999, s. 31).
         
            (7)  Ú. v. EÚ L 53, 27.2.2008, s. 52.
         
            (8)  Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).
         
            (9)  Ú. v. EÚ L 160, 18.6.2011, s. 21.
         
            (10)  Rozhodnutie Rady 2011/350/EÚ zo 7. marca 2011 o uzavretí, v mene Európskej únie, Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).
         
            (11)  C(2021) 4123.